Un nou drog cu efecte devastatoare a apărut în România. Ce este „Pastila portocalie”
Conform Poliției Române, pastila „Donkey Kong” ar fi urmat să ajungă la consumatorii din Vaslui, alături de alte droguri de mare risc. Consumatorii ar fi trebuit să plătească între 80 și 500 de lei pentru un astfel de drog, despre care încă nici nu avem date cu privire la riscuri și efecte.
„Din cercetările efectuate a rezultat că, în perioada martie 2022 – aprilie 2024, în mod repetat acestea ar fi procurat, deținut, manipulat și comercializat diferite cantități de canabis, comprimate ecstasy, cristale (3CMC) și alte etnobotanice, către consumatori din județul Vaslui, cu sume cuprinse între 80 și 500 de lei”, a precizat DIICOT într-un comunicat.
În distribuirea acestor droguri au fost implicate șase persoane. Patru au ajuns preventiv după gratii, iar celelalte două sunt cercetate sub control judiciar.
Aceste tablete de ecstasy sunt modelate și ștampilate pentru a semăna cu chipul Donkey Kong, personajul popular Nintendo, cunoscut la nivel global de majoritatea copiilor. Pe reversul tabletei este imprimat DK, iar pastilele au culoarea piersicii, a mai transmis sursa citată.